সীমা পাহওয়া

সীমা ভার্গব পাহওয়া (১০ ফেব্রুয়ারি ১৯৬২) হলেন একজন ভারতীয় অভিনেত্রী ও চলচ্চিত্র নির্মাতা। তিনি দূরদর্শন চ্যানেলের সোপ অপেরা হাম লোগ (১৯৮৪-১৯৮৫)-এ অভিনয় করে খ্যাতি অর্জন করেন। তিনি বরেলি কি বরফি ও শুভ মঙ্গল সাবধান (২০১৭) এবং বালা (২০১৯) চলচ্চিত্রে অভিনয় করে তিনটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেছেন। এছাড়া তিনি আঁখোঁ দেখি (২০১৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার লাভ করেন। সীমা দূরদর্শন চ্যানেলের সোপ অপেরা হাম লোগ (১৯৮৪-১৯৮৫)-এ বড়কি চরিত্রে অভিনয় করে খ্যাতি অর্জন করেন। এটি ১৯৮৪ সালের ৭ই জুলাই প্রথম প্রচারিত হয়। এতে তার ছোট বোন চুড়কি চরিত্রে অভিনয় করেছিলেন লাভলীন মিশ্র। তিনি দিল্লি ভিত্তিক মঞ্চদল সম্ভব-এর সাথে কাজ করতেন। ১৯৯৪ সালে চলচ্চিত্রে কাজ করার উদ্দেশ্যে তিনি মুম্বই চলে আসেন এবং টেলিভিশন ও মঞ্চনাটকে অভিনয় করতে থাকেন। তিনি একতা কাপুরের জিটিভির সোপ অপেরা কসম সে (২০০৬-২০০৯)-এ মাসি চরিত্রে অভিনয় করেন। ২০০৯ সালে তিনি ইসমত আপকে নাম ২ টেলিভিশন ধারাবাহিকে তার স্বামী মনোজ পাহওয়া ও তার হাম লোগ ধারাবাহিকে সহশিল্পী লাভলীন মিশ্রর সাথে অভিনয় করেন। ২০১৪ সালে তিনি রজত কাপুরের আঁখোঁ দেখি চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার লাভ করেন। একই বছর তিনি ভিষম সাহনির বিদ্রুপাত্মক মঞ্চনাটক সাগ মিট-এ অভিনয় করে সমাদৃত হন। এটি মধ্যবিত্ত শ্রেণির গল্প নিয়ে মঞ্চস্থ একটি নিরীক্ষাধর্মী নাটক, এতে তিনি মঞ্চায়ন কালে রান্না করেন এবং তা দর্শকদের খেতে দেওয়া হয়েছিল। এছাড়া তিনি সাহানির গল্পে ফুলন মঞ্চনাটকে অভিনয় করেন, এতে একজন নারী একাকীত্বের গল্প বর্ণিত হয়েছে, যে তার বিড়ালের প্রতি মোহগ্রস্থ হয়ে পড়েন। ২০১৭ সালে তিনি প্রণয়ধর্মী হাস্যরসাত্মক বরেলি কি বরফি ও শুভ মঙ্গল সাবধান (২০১৭) চলচ্চিত্রে অভিনয় করে দুটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি বালা (২০১৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। তিনি ২০১৯ সালে রামপ্রসাদ কি তেহরবি চলচ্চিত্র দিয়ে পরিচালক হিসেবে আত্মপ্রকাশ করেন। এতে শ্রেষ্ঠাংশে অভিনয় করেন নাসিরুদ্দিন শাহ্, কঙ্কনা সেন শর্মা ও মনোজ পাহওয়া। সীমা অভিনেতা মনোজ পাহওয়ার সাথে বিবাহ বন্ধনে আবদ্ধ হন। তাদের দুই সন্তান রয়েছে, তারা হলেন কন্যা মনুকৃতি ও পুত্র মায়ঙ্ক। তারা মুম্বইয়ের বারসবায় বসবাস করেন। ফিল্মফেয়ার পুরস্কার ২০১৮: শ্রেষ্ঠ পার্শ্ব অভিনেত্রী - বরেলি কি বরফি ও শুভ মঙ্গল সাবধান ২০২০: শ্রেষ্ঠ পার্শ্ব অভিনেত্রী - বালা আন্তর্জাতিক ভারতীয় চলচ্চিত্র অ্যাকাডেমি পুরস্কার ২০১৮: শ্রেষ্ঠ পার্শ্ব অভিনেত্রী - শুভ মঙ্গল সাবধান জি সিনে পুরস্কার ২০১৮: শ্রেষ্ঠ পার্শ্ব অভিনেত্রী - বরেলি কি বরফি স্ক্রিন পুরস্কার ২০১৮: শ্রেষ্ঠ পার্শ্ব অভিনেত্রী - শুভ মঙ্গল সাবধান ২০২০: শ্রেষ্ঠ পার্শ্ব অভিনেত্রী - বালা "The soap that gripped the nation"। দ্য টেলিগ্রাফ (ইংরেজি ভাষায়)। ৬ জুলাই ২০০৮। সংগ্রহের তারিখ ৩১ মার্চ ২০২০।  সাহানি, অলকা (২৩ আগস্ট ২০০৯)। "Sister Act"। দি ইন্ডিয়ান এক্সপ্রেস। সংগ্রহের তারিখ ৩১ মার্চ ২০২০।  "The Mint Planner"। লাইভ মিন্ট (ইংরেজি ভাষায়)। ৬ আগস্ট ২০১৫। সংগ্রহের তারিখ ৩১ মার্চ ২০২০।  "Highlights: 21st Annual LifeOK Screen Awards – Shahid Kapoor, Priyanka Chopra win Best Actor, 'Queen' Best Film"। দি ইন্ডিয়ান এক্সপ্রেস (ইংরেজি ভাষায়)। ১৫ জানুয়ারি ২০১৫। সংগ্রহের তারিখ ৩১ মার্চ ২০২০।  পাল, চন্দ্রিমা (৯ আগস্ট ২০১৫)। "Manoj Pahwa and family on theatre, Bhisham Sahni and more"। মিড ডে (ইংরেজি ভাষায়)। সংগ্রহের তারিখ ৩১ মার্চ ২০২০।  ভারদ্বাজ, করণ (১৫ এপ্রিল ২০১৪)। "Culinary act"। ডেইলি পাইওনিয়ার। সংগ্রহের তারিখ ৩১ মার্চ ২০২০।  "Nominations for the 63rd Jio Filmfare Awards 2018"। ফিল্মফেয়ার (ইংরেজি ভাষায়)। সংগ্রহের তারিখ ৩১ মার্চ ২০২০।  "Filmfare Awards 2020 Nominations | 65th Filmfare Awards 2020"। ফিল্মফেয়ার (ইংরেজি ভাষায়)। সংগ্রহের তারিখ ৩১ মার্চ ২০২০।  "Seema Pahwa to debut as director with film starring Naseeruddin Shah, Konkona Sen, Manoj Pahwa"। ফার্স্টপোস্ট (ইংরেজি ভাষায়)। ২ আগস্ট ২০১৮। সংগ্রহের তারিখ ৩১ মার্চ ২০২০।  রামনাথ, নন্দিনী। "Meet Mr and Mrs Pahwa: 'We have our tuning with each other for 30 years'"। স্ক্রল (ইংরেজি ভাষায়)। সংগ্রহের তারিখ ৩১ মার্চ ২০২০।  ইন্টারনেট মুভি ডেটাবেজে সীমা পাহওয়া  (ইংরেজি)